## La Generalitat promociona l’oferta de cicloturisme de la Comunitat Valenciana en la fira Pedal Spain que se celebra a Saragossa

*** Turisme Comunitat Valenciana participa en el certamen amb un espai expositiu per a promocionar els recursos turístics de la Comunitat i les empreses adherides al programa CreaTurisme**

La Generalitat, a través de Turisme Comunitat Valenciana, participa este cap de setmana en la primera edició de la fira Pedal Spain, el primer esdeveniment a Espanya dedicat íntegrament al cicloturisme, que se celebra del 12 al 14 de setembre en l’espai Etopía de Saragossa.

La fira Pedal Spain oferix un complet programa d’experiències, rutes, tallers, xarrades i activitats dirigides tant a professionals del sector com a aficionats i famílies.

En este context, Turisme Comunitat Valenciana disposa d’un espai expositiu per a donar a conéixer els recursos turístics de la Comunitat i l’oferta de les empreses adherides al programa CreaTurisme, a més de participar en un *workshop* amb operadors turístics especialitzats.

La presència en este certamen té com a objectiu posicionar la Comunitat Valenciana com a destinació cicloturista de referència en el mercat nacional, destacant la seua xarxa d’infraestructures, la diversitat del seu entorn natural i l’àmplia oferta d’experiències vinculades al ciclisme.

Així mateix, esta participació permet explorar noves vies de col·laboració amb entitats, marques i col·lectius especialitzats en cicloturisme, generar sinergies i desenrotllar productes turístics adaptats a este perfil de viatger. També facilita la identificació de canals eficaços de màrqueting i comunicació, així com l’anàlisi les bones pràctiques observades en altres destinacions presents en la fira.

Amb esta acció, Turisme Comunitat Valenciana reforça el seu compromís amb la promoció del turisme actiu i sostenible, i consolida la imatge de la Comunitat com una destinació que oferix experiències úniques per a tots els amants del ciclisme.

Fecha: 13/09/2025